**Zápisnica z plenárneho rodičovského združenia konaného dňa 2.10.2018**

 **Program:**

1. **Privítanie**
2. **Plán práce školy**
3. **Rozpočet, čerpanie finančných prostriedkov za školský rok 2017/2018, návrh rozpočtu na školský rok 2018/2019**
4. **Návrh na zvýšenie poplatku do ZR**
5. **Informácie z Rady rodičov**
6. **Diskusia**
7. **Záver**

**1.** Predsedníčka združenia rodičov Mgr. Janeta Nitková privítala všetkých prítomných pedagogických, nepedagogických zamestnancov aj rodičov na plenárnom rodičovskom združení. Oboznámila všetkých prítomných s programom schôdze a odovzdala slovo riaditeľke ZŠ Jaroslava Simana

**2.** Pani riaditeľka Mgr. Štefánia Piliarová privítala všetkých prítomných na plenárnej schôdzi. Predstavila všetkých pedagogických aj nepedagogických pracovníkov ZŠ. Podrobne informovala rodičov o Pláne školy, Školskom vzdelávacom programe, jeho zmenách. Viď príloha zápisnice

**3.** Pani Ing. Lucia Ťažká informovala o čerpaní a o zostatku finančných prostriedkov v minulom školskom roku. Podrobné informácie poskytli i učitelia na triednych aktívoch, ktoré sa konali následne po skončení plenárneho združenia.

**4.** Po konzultáciách s vedením školy a po dohode Rady rodičov predsedníčka Nitková navrhla zvýšenie poplatku do ZR zo 7 eur na 10eur, z dôvodu zakúpenia nových skriniek, učebníc, ktoré v škole chýbajú. V prípade viac detných rodín je možné poplatok do ZR zaplatiť v splátkach. Rada rodičov dala na schválenie rodičom na triednych aktívoch.

**5.** Triedny aktív volí nových alebo potvrdí starých dôverníkov triedy hlasovaním. Triedny dôverníci následne tlmočia pripomienky na Rade rodičov. Viď zápisnice z triednych aktívov, bod o voľbe triednych dôverníkov.

**6.** Do diskusie sa zapojili rodičia , ktorí potvrdili nutnosť zvýšenia poplatku do ZR, z dôvodov zakúpenia skriniek na topánky, zakúpenia školských potrieb pre žiakov. Ďalej žiadali vedenie školy, či by nemohol školský autobus odchádzať z miesta bydliska do školy o pár minút skôr, pretože deti meškajú na vyučovanie. Pani riaditeľka vysvetlila rodičom dôvody, pre ktoré nemôže odchádzať autobus skôr- narušenie cestovného poriadku SAD. Jediným riešením, ktoré sa už realizuje, je dopravenie žiakov priamo pred školu.

 **7.** Na záver pani riaditeľka poďakovala všetkým prítomným za účasť na plenárnej schôdzi, a vyzvala rodičov, aby sa presunuli z plenárneho rodičovského združenia na triedne aktívy.

 Zapísala Mgr. Janeta Nitková